17/11/2010 | Administración LocalMunicipal
Sada
Secretaría
VII Mostra de Teatro Concello de Sada. Premios Lugrís Freire

Mediante resolución da Alcaldía de data 29 de outubro de 2010, prestouse aprobación ás seguintes Bases: A Mostra de Teatro do Concello de Sada nace con vocación de fomentar a cultura en xeral e as artes escénicas en particular. Pretende ser unha cita anual na que teñan cabida os traballos presentados por compañías de teatro amador, e servir así de impulso favorecedor do teatro feito na nosa Comunidade Autónoma. Con este certame actual inténtase acadar o obxectivo de achegar o Teatro á poboación de Sada, ademais de ser estímulo para fomentar a participación cidadá, a través da Escola Municipal de Teatro de Sada. Ademais, a Compañía Municipal de Teatro do Concello de Sada atopa nesta Mostra o lugar ideal no que facer a estrea das súas obras, e é un escaparate axeitado para os demais grupos de teatro afeccionado da localidade.1. Poderán concursar todos os grupos afeccionados da Comunidade Autónoma de Galicia e do Norte de Portugal. Cada grupo presentará a concurso o número de obras que desexe, das cales só poderá ser seleccionada unha.2. As obras poderán ser representadas tanto en Galego como en Castelán.1. Non se poderá presentar a concurso obras seleccionadas en edicións anteriores deste certame. Pola contra, sí poderán participar compañías que teñan participado en anos anteriores.2. Será imprescindible presentar, xunto coa inscrición, un vídeo do espectáculo completo, en formato DVD (copia, nunca orixinal) que será devolto pola organización ós participantes. Por parte do grupo ou compañía acéptase a difusión de imaxes ou a difusión da totalidade das obras presentadas.3. Xunto coa inscrición deberase presentar toda a documentación posible sobre o grupo ou compañía: · Historia da Compañía ou Grupo. · Críticas de prensa. · Certames ós que concorreu. · Fotografía en cor do espectáculo.1. Coa inscrición deberán sinalarse os datos postais da persoa responsable, así como o domicilio fiscal da compañía ou grupo: · Nome e apelidos. · Dirección. · Teléfonos. · Correo electrónico. · Domicilio fiscal da compañía ou grupo.2. A inscrición das obras presentadas ó certame serán realizadas polo director ou directora da compañía. A inscrición farase mediante escrito no que deberá constar: · Título do espectáculo/autor. · Sinopse. · Duración. · Reparto. · Características técnicas (medidas da escenografía, plano de luces, etc. Ademais, para poder facer efectivo o ingreso das dietas en concepto de quilometraxes, as compañías finalmente seleccionadas para participar na VII Mostra deberán aportar á organización un xustificante bancario do número de conta do que sexan titulares, e no cal desexen recibir o importe correspondente por este concepto, como se establece no ARTIGO 9. A non ser que se indique outra cousa, tamén será ingresado ahí o importe dos premios que poida chegar a gañar a compañía, conforme ó descrito no ARTIGO 8.4. A inscrición das obras poderá presentarse en persoa no Rexistro do Ilmo. Concello de Sada. Tamén se poderán presentar no rexistro de calquera órgano administrativo pertencente á Administración Xeral do Estado, no de calquera Administración da Comunidade Autónoma, ou nas oficinas de Correos. Nestes últimos casos, deberán ser logo enviados por correo postal, dirixidos a: (O horario do Rexistro do Concello de Sada é de luns a venres de 9:00h. a 14:00h., e os sábados de 9:00h. a 13:00h.). O prazo límite de inscrición e entrega da documentación conclúe o 14 de febreiro de 2011.1. A selección das obras será realizada por unha Comisión formada por dous membros da Concellaría de Cultura do Concello de Sada, e por dous directores e/ou actores teatrais de contrastada experiencia.2. A Comisión de Selección realizará unha lista de 6 espectáculos. Estes formarán a “VII MOSTRA DE TEATRO AFECCIONADO DO NOROESTE, CONCELLO DE SADA. PREMIOS LUGRÍS FREIRE”. 3. A organización resérvase o dereito de incluír ata un máximo de tres espectáculos realizados por grupos de teatro locais de forma directa no certame. A organización proporá un xurado que designará a Alcaldía do Concello de Sada. Este xurado non terá por qué ser o encargado da selección das obras presentadas. Estará formado por representantes do Concello de Sada e por profesionais e personalidades relevantes do mundo do Teatro. Establécense os seguintes premios: 1. Outorgarase un premio de 1000 € ó mellor espectáculo do xurado.2. Un premio de 500 € ó mellor espectáculo para o público, por votación.3. Haberá un premio de 300 € á mellor actriz.4. Outro premio de 300 € ao mellor actor. O Concello de Sada abonará as seguintes cantidades para os grupos de teatro seleccionados, en concepto de dietas e quilometraxe, outorgadas en función dos seguintes criterios: · 200 € para grupos con domicilio fiscal situado a unha distancia de ata 50km. de Sada. · 300 € para grupos con domicilio fiscal situado a máis de 50km. e ata 150km. de distancia de Sada. · 400 € para grupos que teñan o seu domicilio fiscal situado a máis de 150km. de Sada. O Concello de Sada porá a disposición dos grupos seleccionados o material de iluminación que precisen, consultando as necesidades con cada compañía: · Cada compañía deberá traer os filtros necesarios para a iluminación da súa obra. · Trust eléctricos para focos frontais e contras. · Caixa negra. · 1 Mesa de luces ETC 1296. · Mesa de son de 8 canais. · Reproductor de DVD. · Amplificador e equipo de saída con 2 altavoces de sala e 2 caixas de 500W.1. Todas as representacións realizaranse no Auditorio da Casa da Cultura Pintor Lloréns. A organización poderá cambiar o lugar de representación se circunstancias de forza maior, como realización de reformas, ou ben outra ocupación do espazo por motivos de urxencia ou imperiosa necesidade, o fixesen imprescindible.2. As labouras de carga e descarga, así como a montaxe e desmontaxe de decorados e escenografía, serán realizadas por persoal da compañía ou grupo. As funcións de presentación das obras seleccionadas na VII Mostra de Teatro do Concello de Sada, Premios Pintor Lloréns, realizaranse dende o sábado 12 de marzo ata o 27 de marzo de 2011, sendo o día 27 o da realización da Gala de Clausura e entrega de premios da VII Mostra. As obras a concurso poderán representarse tamén os venres 18 e 25 en caso de ser necesario. O domingo 27 de marzo terá lugar a Gala de Clausura, onde se fará entrega dos premios. Sempre que sexa posible, a gala pechará coa estrea da obra actual da Compañía Municipal de Teatro do Concello de Sada. Todos os participantes, polo mero feito de selo, aceptan as presentes bases na súa totalidade. Sada, 5 de novembro de 2010 O Alcalde, Asdo.: D. Abel López Soto.